ΑΠΟΦΑΣΗ ΤΗΣ ΕΠΙΤΡΟΠΗΣ της 4ης Σεπτεμβρίου 1998 σχετικά με κοινό τεχνικό κανονισμό απαιτήσεων εφαρμογών τηλεφωνίας για σταθμούς κινητών επικοινωνιών που πρόκειται να χρησιμοποιηθούν με δημόσια ψηφιακά κυψελοειδή δίκτυα τηλεπικοινωνιών που λειτουργούν στη ζώνη DCS 1800 (δεύτερη έκδοση) [κοινοποιηθείσα υπό τον αριθμό Ε(1998) 2562] (Κείμενο που παρουσιάζει ενδιαφέρον για τον ΕΟΧ) (98/543/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την οδηγία 98/13/ΕΚ του Ευρωπαϊκού Κοινοβουλίου και του Συμβουλίου, της 12ης Φεβρουαρίου 1998, σχετικά με τον τηλεπικοινωνιακό τερματικό εξοπλισμό, τον εξοπλισμό δορυφορικών επίγειων σταθμών, συμπεριλαμβανομένης της αμοιβαίας αναγνώρισης της συμμόρφωσής τους (1), και ιδίως το άρθρο 7 παράγραφος 2, δεύτερη περίπτωση, Εκτιμώντας: ότι η Επιτροπή θέσπισε το μέτρο που προσδιορίζει τον τύπο τερματικού εξοπλισμού για τον οποίο απαιτείται κοινός τεχνικός κανονισμός, και ενέκρινε τη συνοδευτική δήλωση σχετικά με το πεδίο εφαρμογής σύμφωνα με το άρθρο 7 παράγραφος 2, πρώτη περίπτωση 7 ότι θα πρέπει να θεσπιστούν τα αντίστοιχα εναρμονισμένα πρότυπα, ή μέρη αυτών, που υλοποιούν τις βασικές απαιτήσεις και τα οποία θα πρέπει να λάβουν μορφή κοινών τεχνικών κανονισμών 7 ότι, με σκοπό να διασφαλιστεί για τους κατασκευαστές συνέχεια πρόσβασης στην αγορά, είναι απαραίτητο να καθοριστούν μεταβατικές διατάξεις όσον αφορά εξοπλισμό που εγκρίνεται βάσει της απόφασης 97/529/ΕΚ της Επιτροπής (2) 7 ότι η απόφαση 97/529/ΕΚ θα καταργηθεί από το τέλος της μεταβατικής χρονικής περιόδου 7 ότι η πρόταση έχει υποβληθεί στην επιτροπή εγκρίσεων τερματικού εξοπλισμού (ACTE), σύμφωνα με το άρθρο 29 παράγραφος 2 7 ότι ο κοινός τεχνικός κανονισμός που θεσπίζεται με την παρούσα απόφαση είναι σύμφωνος με τη γνώμη της ACTE, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 1. Η παρούσα απόφαση ισχύει για τερματικό εξοπλισμό που προορίζεται να συνδεθεί με δημόσιο τηλεπικοινωνιακό δίκτυο και εμπίπτει στο πεδίο εφαρμογής του εναρμονισμένου προτύπου που αναφέρεται στο άρθρο 2 παράγραφος 1. 2. Η παρούσα απόφαση καθορίζει κοινό τεχνικό κανονισμό, ο οποίος καλύπτει τις απαιτήσεις για τις τηλεφωνικές εφαρμογές του τερματικού εξοπλισμού για το πανευρωπαϊκό δίκτυο κυψελωτών ψηφιακών χερσαίων κινητών τηλεπικοινωνιών, που περιλαμβάνει διαμόρφωση σταθερής περιβάλλουσας και λειτουργεί στη ζώνη των 1 800 MHz με διαχωρισμό διαύλων ανά 200 kHz, φέροντας διαύλους κίνησης σύμφωνα με την αρχή TDMA. Η απόφαση ισχύει επίσης για τερματικό εξοπλισμό που είναι σε θέση να λειτουργεί στις ζώνες συχνοτήτων GSM και DCS 1 800. Άρθρο 2 1. Ο κοινός τεχνικός κανονισμός περιλαμβάνει το εναρμονισμένο πρότυπο που έχει καταρτισθεί από τον αρμόδιο οργανισμό τυποποίησης και το οποίο υλοποιεί, κατά την έκταση που μπορούν να τύχουν εφαρμογής, τις βασικές απαιτήσεις που αναφέρονται στο άρθρο 5 στοιχείο ζ) της οδηγίας 98/13/ΕΚ. Αναφορά στο πρότυπο περιλαμβάνεται στο παράρτημα Ι. Τα εφαρμοστέα μέτρα περιλαμβάνονται στο παράρτημα ΙΙ. 2. Τερματικός εξοπλισμός που καλύπτεται από την παρούσα απόφαση συμμορφώνεται με τον κοινό τεχνικό κανονισμό που αναφέρεται στην παράγραφο 1, τηρεί τις βασικές απαιτήσεις που αναφέρονται στα στοιχεία α) και β) του άρθρου 5 της οδηγίας 98/13/ΕΚ καθώς και τις απαιτήσεις οποιασδήποτε άλλης εφαρμοστέας οδηγίας και ιδίως των οδηγιών 73/23/ΕΟΚ (3) και 89/336/ΕΟΚ (4) του Συμβουλίου. Άρθρο 3 Οι κοινοποιημένοι οργανισμοί που ορίζονται αρμόδιοι για την τήρηση των διαδικασιών του άρθρου 10 της οδηγίας 98/13/ΕΚ, όσον αφορά τερματικό εξοπλισμό που καλύπτεται από το άρθρο 1 παράγραφος 1 της παρούσας απόφασης, χρησιμοποιούν ή εξασφαλίζουν τη χρήση των εφαρμοστέων τμημάτων του εναρμονισμένου προτύπου που αναφέρεται στο άρθρο 2 παράγραφος 1, μετά τη θέση σε ισχύ της παρούσας απόφασης. Άρθρο 4 1. Η απόφαση 97/529/ΕΚ καταργείται από τις 4 Δεκεμβρίου 1998. 2. Τερματικός εξοπλισμός που έχει εγκριθεί βάσει της απόφασης 97/529/ΕΚ δύναται να συνεχίσει να διατίθεται στην αγορά και να τίθεται σε λειτουργία. Άρθρο 5 Η παρούσα απόφαση απευθύνεται στα κράτη μέλη. Βρυξέλλες, 4 Σεπτεμβρίου 1998.

[Source: multi_eurlex | Tokens: 3659]